text: মাহফুজ আহমেদ হলেন একজন বাংলাদেশী অভিনেতা। টিভি নাটক, চলচ্চিত্রে অভিনয়, মডেলিং ও উপস্থাপনার পাশাপাশি টিভি ধারাবাহিক নির্মাণ করে থাকেন। তিনি দুইবার শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। এছাড়াও তিনি পাঁচবার মেরিল-প্রথম আলো পুরস্কার লাভ করেন।
  
  লক্ষ্মীপুর জেলায় জন্মগ্রহণকারী মাহফুজ ১৯৯০-এর দশকের প্রারম্ভে টেলিভিশনে অভিনয় শুরু করেন। তার অভিনীত উল্লেখযোগ্য কাজ হল তার নূরুল হুদা চরিত্র। এই চরিত্রে তার কাজের জন্য তিনি ২০০৪ থেকে ২০০৭ পর্যন্ত টানা চারবার এবং ২০০৯ সালে অপর একটি-সহ মোট পাঁচটি শ্রেষ্ঠ টিভি অভিনেতার জন্য মেরিল-প্রথম আলো পুরস্কার অর্জন করেন। ১৯৯৯ সালে শ্রাবণ মেঘের দিন চলচ্চিত্র দিয়ে তার চলচ্চিত্রাঙ্গনে আত্মপ্রকাশ ঘটে। এরপর তিনি দুই দুয়ারী (২০০০), জয়যাত্রা (২০০৪), মেঘের পরে মেঘ (২০০৪) চলচ্চিত্রে অভিনয়ের পর ২০০৫ সালে লাল সবুজ চলচ্চিত্রে অভিনয় করে তার প্রথম জাতীয় চলচ্চিত্র পুরস্কার অর্জন করেন। ২০১০-এর দশকের শুরু থেকে তিনি নিয়মিত টেলিভিশন নাটক ও ধারাবাহিক পরিচালনা শুরু করেন। ২০১৫ সালে তিনি জিরো ডিগ্রী চলচ্চিত্রে অভিনয় করে তার দ্বিতীয় জাতীয় চলচ্চিত্র পুরস্কার অর্জন করেন।
  
  প্রারম্ভিক জীবন 
  মাহফুজ আহমেদের বাড়ি লক্ষ্মীপুর জেলার রামগনজ থানার জগৎপুর গ্রামে। মাহফুজ ২০০০ সালের ১৭ নভেম্বর ইশরাত জাহান কাদেরের সাথে বিবাহ বন্ধনে আবদ্ধ হন। ইশরাত একটি বেসরকারি বিশ্ববিদ্যালয়ে জ্যেষ্ঠ প্রভাষক। ২০১২ সালের জুন মাসে তাদের এক কন্যা জন্মগ্রহণ করে, তার নাম মওরীন আরাধ্য আহমেদ।
  
  কর্মজীবন 
  মাহফুজ আহমেদের কর্মজীবন শুরু হয় সাংবাদিকতা দিয়ে। তিনি পূর্ণিমা পত্রিকার বিনোদন সাংবাদিক হিসেবে কাজ করতেন। ১৯৮৯ সালে ইমদাদুল হক মিলন রচিত বিটিভির টেলিভিশন ধারাবাহিক কোন কাননের ফুল-এ তিনি ছোট একটি চরিত্রে অভিনয় করেন। এরপর তিনি হুমায়ূন আহমেদের রচিত কয়েকটি টেলিভিশন নাটকে অভিনয় করে পরিচিতি অর্জন করেন। তিনি চয়নিকা চৌধুরী রচিত প্রথম নাটক বোধ-এ অভিনয় করেন। ফারিয়া হোসেন পরিচালিত নাটকটিতে মাহফুজের বিপরীতে অভিনয় করেছিলেন শমী কায়সার। এটি ১৯৯৭ সালে ৮ ডিসেম্বর বিটিভিতে প্রচারিত হয়।
  
  ১৯৯৯ সালে হুমায়ূন আহমেদের শ্রাবণ মেঘের দিন চলচ্চিত্র দিয়ে তার চলচ্চিত্রে অভিষেক হয়। এরপর তিনি হুমায়ূন আহমেদের দুই দুয়ারী (২০০০), তৌকির আহমেদের জয়যাত্রা (২০০৪), চাষী নজরুল ইসলামের মেঘের পরে মেঘ (২০০৪) চলচ্চিত্রে অভিনয় করেন। ২০০৫ সালে তিনি লাল সবুজ চলচ্চিত্রে অভিনয় করে শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন।
  
  অভিনীত নাটক সমূহ 
   কোথাও কেউ নেই - মতি(ধারাবাহিক নাটক)
   একান্নবর্তী - ফরহাদ (ধারাঃ)
   দেবদাস - দেবদাস
   চোখের বালি - মহেন্দ্র
   নুরুল হুদা - নুরু (ধারাঃ)
   চৈতা পাগল - চৈতা (ধাঃ)
   উত্তর পুরুষ
   মন্থন
   প্রিয়বান্ধবী 
   চক্র
   চলমান ছবি
   ক্রেচ
   আমার বউ দারগা
   পাগল মন
   দোকানীর বউ
   ঘুম শেষে
   দূর্ঘট
   নীল গ্রহ
   বালক বালিকা
   এস এম এস
   ভালোবাসি তোমাকেই
   তোমাকে ছুয়ে
   কূহক
   দুজনে
   ফুল একা একা ফোঁটে
   কাঁটা
   সাত সাগর তের নদী
   মিস্টার মিসকল
   নির্বাচিত দুঃখ-কষ্ট
   বাহাদুর ডাক্তার
   একজন ছায়াবতী
   হ্যালো চেয়ারম্যান সাব
   বিবর্ণ গূদলী
   সবাই তোমায় ছাড়ে ছাড়ুক
   ঐখানে যেওনাকো তুমি
   তিনি এবং একজন মল্লিকা 
   বাবু দের ফুটানি
   বিকেল পুরিয়ে এলো
   রুপা
   জলতরঙ্গ
   হারানো আকাশ
   নিতু তোমাকে ভালো বাসি
   নুরুল হুদা একদা ভালবেসে ছিল (ধারাবাহিক)
   অতঃপর নুরুল হুদা (ধাঃ)
   চাঁদ ফুল অমাবস্যা(ধাঃ)
   জনক(ধাঃ)
   চৈতা পাগল(ধাঃ)
   মেঘবন্ধু(ধাঃ)
  হ্যালো বাংলাদেশ
  হাসপাতাল
  পরিচালিত কিছু নাটকঃ
   বনলতা সেন
   গনি সাহেবের শেষ কিছু দিন
   খেলা
   অলদ্য বেস্ট
   বাহাদুর ডাক্তার
   আমাদের নুরুল হুদা (ধারাঃ)
   তোমার দোয়ায় ভালো আছি মা (ধারাঃ)
   চৈতা পাগল (ধারাঃ)
   মাগো তোমার জন্য (ধারাঃ)
  
  চলচ্চিত্র 
   দুই দুয়ারী
   ভালবাসি তোমাকে
   আজ গায়ে হলুদ
   চার সতিনের ঘর
   বাংলা 
   শ্রাবণ মেঘের দিন
   জয়যাত্রা
   মেঘের পরে মেঘ
   লাল সবুজ
   কপাল
   জিরো ডিগ্রী
  শবনম
  
  প্রযোজনা
  মাহফুজ আহমেদ ১৯৯৪ সালে চয়নিকা চৌধুরীর লেখা "বোধ" নাটক প্রযোজনার মাধ্যমে প্রযোজক হিসেবে আত্মপ্রকাশ করেন। এরপর শতাধিক খন্ড নাটক, টেলিছবি ও ধারাবাহিক প্রযোজনা করেছেন। চার বন্ধু মিলে "প্লে হাউস" নামের একটি প্রযোজনা প্রতিষ্ঠান গড়ে তুলেছেন। এই "প্লে হাউস" থেকে নির্মাণ করেছেন তার প্রথম প্রযোজিত চলচ্চিত্র জিরো ডিগ্রী।
  
  পুরস্কার ও সম্মাননা 
  জাতীয় চলচ্চিত্র পুরস্কার
  
  মেরিল প্রথম আলো পুরস্কার
  
  বাংলাদেশ কালচারাল রিপোর্টার্স অ্যাসোসিয়েশন পুরস্কার
  
  টেলিভিশন রিপোর্টার্স অ্যাসোসিয়েশন অব বাংলাদেশ পুরস্কার
  
  তথ্যসূত্র
  
  বহিঃসংযোগ 
  
   
   
  
  বিষয়শ্রেণী:১৯৬৭-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর বাংলাদেশী অভিনেতা
  বিষয়শ্রেণী:২১শ শতাব্দীর বাংলাদেশী অভিনেতা
  বিষয়শ্রেণী:বাংলাদেশী চলচ্চিত্র অভিনেতা
  বিষয়শ্রেণী:বাংলাদেশী টেলিভিশন অভিনেতা
  বিষয়শ্রেণী:বাংলাদেশী টেলিভিশন পরিচালক
  বিষয়শ্রেণী:লক্ষ্মীপুর জেলার ব্যক্তি
  বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
  বিষয়শ্রেণী:মেরিল-প্রথম আলো পুরস্কার বিজয়ী
title: মাহফুজ আহমেদ